...ુરતિયો ન મળતો હોય તો અમને કહેજો. અમે મદદ કરીશું."

મારી કારકિર્દી આગળ વધી તેમ મારા માટે મૂરતિયાની શોધે પણ વેગ પકડ્યો હતો. 

બધા મારાં મમ્મી-પપ્પાને કહેતા હતા તેનાથી વિપરીત રીતે હું માત્ર સલામતી ખાતર કોઈને પરણવા ઇચ્છતી ન હતી. 

લગ્ન માટે યોગ્ય ગણાતી વયથી હું મોટી થઈ ગઈ હતી અને મમ્મી-પપ્પા સાથે જ રહેતી હતી. એ કારણે મારાં મમ્મી-પપ્પાની મનોદશા કેવી હશે એ હું બરાબર જાણતી હતી. 

#HerChoice 12 ભારતીય મહિલાઓની સત્યકથાઓની શ્રેણી છે. આ કથાઓ 'આધુનિક ભારતીય મહિલા'ના વિચાર, તેની પસંદ, આકાંક્ષાઓ, અગ્રતાક્રમ અ... બાકીનો લેખ લખો:
મને અપરણિત રહેવું બહુ ગમે છે. હું મારી સ્વતંત્રતાને ચાહું છું. બધા મને સમજે એ માટે હું વારંવાર આ કહેવા તૈયાર છું. 

બાળકો અને મોટો પરિવાર ધરાવતી હોવા છતાં એકલતા અનુભવતી અનેક પરણિત મહિલાઓને મેં જોઈ છે. 

હું એકલતા અનુભવતી નથી. મારો પરિવાર છે, દોસ્તો છે. મને આનંદ આપે એવો સંબંધ મારા માટે મૂલ્યવાન છે. 

અપરણિત યુવતીને આપણા સમાજમાં બોજો ગણવામાં આવે છે, પણ હું ક્યારેય બોજો ન હતી. 

હું દુનિયાભરમાં પ્રવાસ કરું છું. હું કમાઉં છું અને કમાયેલા નાણાંને કેવી રીતે ખર્ચવા એ માત્ર મારે જ નક્કી કરવાનું હોય છે. 

મેં કાર્યક્ષેત્રે આગવું સ્થાન બનાવ્યું છે અને મને વખાણતા લેખો લખવામાં આવે છે. 

હું અપરણિત હોવા બદલ અખબારો મારી મજાક કરતાં હતાં. એ જ અખબારો અપરણિત રહેવાની મારી હિંમતને હવે બિરદાવે છે. 

મારાં મમ્મી-પપ્પા મારા માટે ગર્વ અનુભવે છે અને તેમના દોસ્તોની દીકરીઓ માટે મને સફળતાનું ઉદાહરણ ગણાવે છે. 

મારી પસંદગી વિશે લોકો શું વિચારે છે તેની મને પરવા નથી. 

અપરણિત રહેવાનો નિર્ણય મેં કર્યો હતો અને તેને મેં સુયોગ્ય સાબિત કરી દેખાડ્યો છે. 

(આ ઉત્તર-પશ્ચિમ ભારતમાં રહેતી એક યુવતીની સત્યકથા છે. એ યુવતીએ બીબીસીનાં સંવાદદાતા અર્ચના સિંહને આ જીવનકથા જણાવી હતી. યુવતીની ઓળખ ગુપ્ત રાખવામાં આવી છે. આ શ્રેણીનાં નિર્માતા દિવ્યા આર્યા છે.)

તમે અમને ફેસબુક, ઇન્સ્ટાગ્રામ, યુટ્યૂબ અને ટ્વિટર પર ફોલો કરી શકો છો